Document ID: 32005D0682

PADOMES LĒMUMS
(2005. gada 20. septembris),
ar ko ģenerālsekretāra vietniekam piešķir pilnvaras izsniegt caurlaides Padomes Ģenerālsekretariāta ierēdņiem
(2005/682/EK, Euratom)
EIROPAS SAVIENĪBAS PADOME,
ņemot vērā Eiropas Kopienu dibināšanas līgumu un jo īpaši tā 207. panta 2. punkta otro daļu,
ņemot vērā Līgumu par Eiropas Savienību un jo īpaši tā 28. panta 1. punktu un 41. panta 1. punktu,
ņemot vērā 1965. gada 8. aprīļa Protokolu par Eiropas Kopienu privilēģijām un imunitāti un jo īpaši tā 7. panta 1. punktu,
ņemot vērā Eiropas Kopienu Civildienesta noteikumus un Eiropas Kopienu pārējo darbinieku nodarbināšanas kārtību, kas noteikta Regulā (EEK, Euratom, EOTK) Nr. 259/68 (1), kurā jaunākie grozījumi izdarīti ar Regulu (EK, Euratom) Nr. 723/2004 (2), un jo īpaši Civildienesta noteikumu 23. pantu un Pārējo darbinieku nodarbināšanas kārtības 11. pantu,
tā kā:
(1)
Saskaņā ar Protokola par Eiropas Kopienu privilēģijām un imunitāti 7. panta 1. punktu Padomes priekšsēdētājs izsniedz caurlaides Padomes Ģenerālsekretariāta ierēdņiem un pārējiem darbiniekiem, ievērojot Civildienesta noteikumu 23. panta nosacījumus.
(2)
Padomes priekšsēdētājam būtu jādeleģē šīs pilnvaras Padomes ģenerālsekretāra vietniekam,
IR PIEŅĒMUSI ŠO LĒMUMU.
1. pants
Pilnvaras, kas Padomes priekšsēdētājam piešķirtas ar Protokola par Eiropas Kopienu privilēģijām un imunitāti 7. panta 1. punktu, lai izsniegtu caurlaides Padomes Ģenerālsekretariāta ierēdņiem un pārējiem darbiniekiem, īsteno Padomes ģenerālsekretāra vietnieks.
Ģenerālsekretāra vietniekam ir atļauts deleģēt šīs pilnvaras administrācijas ģenerāldirektoram.
2. pants
Šo lēmumu publicē Eiropas Savienības Oficiālajā Vēstnesī. Tas stājas spēkā pieņemšanas dienā.
Briselē, 2005. gada 20. septembrī

Labels: 10
15